open-index/open-wikipedia-markdown huggingface dataset:
חלום כחול

"**חלום כחול**" הוא שיר בביצוע הזמר והמוזיקאי הישראלי רמי פורטיס. השיר יצא לאור באוגוסט 1989 כסינגל שלא מתוך אלבום אולפן. כעבור כמה חודשים נכלל השיר באלבום האולפן "", המשותף לצמד פורטיס וברי סחרוף, שהוציאו את האלבום במותג "פורטיסחרוף" (או "סחרופורטיס"). הגרסה שיצאה באלבום זהה לגרסת הרדיו, אך היא הופשטה מהליווי ולוותה בקלידים בלבד. פורטיס כתב את השיר, והלחין אותו במשותף עם סחרוף.

## וידאו קליפ
אריק דור דווידוביץ' ביים את הווידאו קליפ לשיר. בריאיון ליואב קוטנר סיפר דווידוביץ' שכלל לא תוכנן להוציא לאור קליפ. כשהתבקש לעשות זאת, הוא ערך קטעים משש הופעות של פורטיס שצילם במצלמת וידאו ביתית, ומסרטים שצילם ברחובות תל אביב, והרכיב אותם לקליפ.

## מדברי הביקורת
תומר קריב מרדיו הקצה כתב על גרסת האלבום "?1900" שהיא . יוסי חרסונסקי מנה את השיר בין שירי פורטיס וסחרוף . גבע קרא עוז מ־ynet כתב על השיר: . אורי מינץ ממעריב אונליין תיאר את השיר כאחד מ"להיטי הרוק האדירים" של הצמד פורטיסחרוף. באתר "קולומבוס" תיארו את השיר כאחת מהבחירות המעולות של אלבום האוסף "נענע אוספ מספר אחת", שהיה האלבום הראשון שבו נכלל השיר לראשונה (בגרסת הרדיו). עוד כתבו שם שהשיר עסק בסקס "לא ברמיזה או בקריצה", אלא בשיר שכוון למיינסטרים ו"האמין ביכולת של עצמו להיכנס לרדיו".

השיר נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.

## הצלחה
*הערה: ההצלחה במצעדים שמפורטת כאן נוגעת רק לסינגל הרדיו שהוציא לאור פורטיס לבדו.
"חלום כחול" הוצג ב"פינה לשיפוטכם" כמועמד למצעד הפזמונים השבועי של רשת ג' ב־15 באוגוסט 1989, זכה להצלחה גדולה וצעד 14 שבועות, עד 28 בנובמבר 1989 – שלושה מהם בראש המצעד (החל מ־3 באוקטובר). במצעד הפזמונים העברי השנתי (תש"ן) של התחנה השיר דורג במקום ה־19.

### מיקומי שיא

## משתתפים
הערה: גרסת רדיו. מקורות: השיר באתרים Discogs, בנדקמפ.
* רמי פורטיס – זמרה, גיטרות
*ברי סחרוף – גיטרות, קלידים
*גיל סמטנה – בס, קולות רקע
*ז'אן ז'אק גולדברג – תופים
* יובל שפריר – קלידים
* אורי ברק – הקלטה ובישול באולפני די.בי ביוני 1989.
* איילת אביב – עיצוב גרפי

## קישורים חיצוניים

* "חלום כחול" – גרסת רדיו, באתר יוטיוב
* קטעים מהקליפ שפורסם לשיר, במסגרת ריאיון שהעניק הבמאי אריק דור דווידוביץ' ליואב קוטנר על הכנת הקליפ, באתר יוטיוב

## ביאורים

## הערות שוליים

קטגוריה:שירי רמי פורטיס
קטגוריה:שירים בעברית
קטגוריה:שירים שנכתבו על ידי רמי פורטיס
קטגוריה:שירים שהולחנו על ידי ברי סחרוף
קטגוריה:שירים על חלומות
קטגוריה:סינגלים שהגיעו למקום הראשון בישראל
קטגוריה:סינגלים בהוצאת נענע דיסק
קונסטנטינוס מאנאסס

**קונסטנטינוס מאנאסס** (ביוונית: Κωνσταντῖνος Μανασσῆς; סביב 1130 – סביב 1187) היה כרוניקן ביזנטי שפרח במאה ה-12 בתקופת שלטונו של הקיסר הביזנטי מנואל הראשון קומננוס (1143–1180).

הוא היה מחברה של כרוניקה או תקציר היסטורי של אירועים מבריאת העולם ועד סוף שלטונו של הקיסר הביזנטי ניקפורוס השלישי בוטניאטס (1081), שנכתבה בחסותה של אירנה קומננה, גיסתו של הקיסר. הכרוניקה נכתבה בחרוזים. היא מורכבת מכ־7000 שורות במה שמכונה משקל "פוליטי" . לדברי רבקה פישמן־דוקר, בחיבורו זה, מאנאסס "מסכם את הידוע ומוסיף ציוריות משלו". הכרוניקה זכתה לפופולריות רבה והופיעה בתרגום פרוזה חופשי; היא תורגמה גם לבולגרית במאה ה-14.

מאנאסס כתב גם את הרומן השירי "אהבות אריסטאנדר וקליתיאה", גם הוא במשקל "פוליטי". חיבור זה ידוע רק מהקטעים שהשתמרו בגן הוורדים (Ῥοδωνία) של מקאריוס כריסוצפלוס (המאה ה-14). מאנאסס כתב גם ביוגרפיה קצרה של אופיאנוס, וכמה קטעים תיאוריים (כולם מלבד אחד לא פורסמו) בנושאים אמנותיים ואחרים.

## קישורים חיצוניים

* 

## הערות שוליים

קטגוריה:כרוניקנים
קטגוריה:היסטוריונים ביזנטים
קטגוריה:קונסטנטינופול: אישים
קטגוריה:מחברים כותבי יוונית
קטגוריה:ילידי המאה ה-12
למקין

**לֶמְקִין** (בלועזית: **Lemkin**, לעיתים גם Lamkin)  הוא שם משפחה.

קטגוריה:שמות משפחה אשכנזיים
מתקן הטיסות וולופס

**מתקן הטיסות וולופס** (אנגלית: **Wallops Flight Facility**), הוא נמל החלל שממוקם בחוף המזרחי של וירג'יניה כ-160 ק"מ צפון-מזרחית מנורפוק. המתקן נמצא בניהול של מרכז טיסות החלל גודרד. הוא מנוצל כאתר שיגור של נאס"א וסוכנויות אמריקאיות נוספות. מאז הקמתו בשנת 1945 ממתחם בוצעו מעל ל-16 אלף שיגורים.

## היסטוריה
בשנת 1945 הוועדה הלאומית המייעצת לאווירונאוטיקה שפעלה לפני הקמת נאס"א הקימה באזור אי וולופס אתר שיגור. בשנת 1958, עם הקמת נסא"א, המתחם הפך לחלק ממנה. משנת 1981 הוא פועל תחת השם הנוכחי.

בשנים הראשונות של קיום המתחם בוצעו בו שיגורים לטיסה תת-מסלולית. השיגור לחלל הראשון בוצע ב-15 בפברואר 1961 כאשר שוגרה חללית אקספלורר 9. בשנת 2013 לראשונה בוצע מהאתר שיגור חללית לכיוון הירח.

## מתחמי האתר
שמאל|ממוזער|280px|מפת מתחמי האתר
מתקן טיסות וולופס כולל שלוש מתחמים עיקריים: הבסיס העיקרי (Main Base), מתחם היבשה (Mainland) ואתר השיגור באי וולופס (Wallops Island Launch Site). בנוסף לכך קיימות מסלולי טיסה שאושרו על ידי רשות התעופה הפדרלית, מרכז בקרת טיסות, 6  אזורי שיגור (LA 0, LA 1, LA 2,LA 3, LA 4, LA 5) שכל אחד מהם כולל מספר כני שיגור. רוב כני שיגור מתואמים לשיגורים בתת-מסלול בלבד. כמו כן קיימים מספר מתקנים נוספים שתומכים במשימות האתר. 

כן שיגור LA-3 היה בניצול לשיגור משגרים מדגם סקאוט בגרסאות שונות.

החל משנת 1982 במתחם פועל מרכז מבקרים.

מאז שנת 2001 מהנדסי המתקן עוסקים הפיתוח טכנולוגיות חדישות.

בשנת 1998 חלק ממתחם באי וולופס שכולל בין היתר אזור שיגור LA 0 הושכר ל-Virginia Space. החברה בנתה נמל החלל האזורי המרכז-אטלנטי שמנוצל לשיגורים מסחריים. השיגור הראשון בוצע בשנת 2006. בפברואר 2022 הוסכם שחלק נוסף של האי יועבר להקמת כן שיגור פרטי חדש.

## קישורים חיצוניים

* 

## הערות שוליים

קטגוריה:נמלי חלל אמריקאיים
קטגוריה:וירג'יניה: מבנים
קטגוריה:נאס"א: מתקנים
מתיאס מילר

**מתיאס מילר** (בגרמנית: **Matthias Müller**, נולד ב-9 ביוני 1953) הוא איש עסקים גרמני. שימש בעבר כמנכ"ל קבוצת פולקסווגן וכמנכ"ל פורשה.

## קריירה
מילר נולד בלימבך-אוברפרונה בגרמניה המזרחית. בשנת 1955 עברו הוריו לגרמניה המערבית והוא גדל בבוואריה. לאחר שסיים את לימודי התיכון החל בהתמחות בחברת אאודי אותה סיים בשנת 1977. בהמשך למד הנדסת מחשבים באוניברסיטת מינכן למדעים שימושיים. לאחר סיום הלימודים שב לאאודי בתפקיד ניהולי זוטר במחלקת ה-IT של החברה. בשנת 1993 הצטרף למחלקת התכנון של החברה, ושימש כמנהל מוצר לדגם אאודי A3. שנתיים לאחר מכן מונה למנהל הייצור של החברה.

לאחר שמרטין וינטרקורן קיבל לידיו את ניהול אאודי בשנת 2002, מונה מילר לרכז קווי הייצור של דגמי אאודי ולמבורגיני. ב-2007 מונה וינטרקורן למנכ"ל קבוצת פולקסווגן, ומינה את מילר לנציג כללי בהנהלה, ובהמשך הפך אותו למנהל אסטרטגיית המוצר של כל מותגי החברה.

בשנת 2010 מונה למנכ"ל פורשה. בשנת 2014 מונה למנהל מערכות מידע של חברת פורשה החזקות. פרשת דיזלגייט הובילה להתפטרותו של וינטרקורן מניהול קבוצת פולקסווגן בספטמבר 2015. יומיים לאחר מכן מונה מילר למחליפו בתפקיד. באפריל 2018 מונה הרברט דיס למנכ"ל קבוצת פולקסווגן במקומו של מילר, שהודיע על פרישה מיידית מכל תפקידיו.

## קישורים חיצוניים

## הערות שוליים

קטגוריה:מנכ"לים גרמנים
קטגוריה:מנכ"לי קבוצת פולקסווגן
קטגוריה:גרמנים שנולדו ב-1953
יוחנן מאנטיוכיה (היסטוריון)

**יוחנן (יואנס) מאנטיוכיה** (ביוונית: Ιωάννης της Αντιόχειας) היה כרוניקן מהמאה ה-7, שכתב ביוונית. הוא היה נזיר, כנראה בן זמנו של הקיסר הביזנטי, הרקליוס (שלט בשנים 610–641).

הכרוניקה של יוחנן מאנטיוכיה, *Historia chronike*, היא היסטוריה אוניברסלית, המתחילה באדם ומסתיימת במותו של הקיסר הביזנטי פוקאס; זהו אחד מהעיבודים והחיקויים הרבים של הכרוניקה הידועה יותר של יואנס מלאלס. מקורותיו כוללים את סקסטוס יוליוס אפריקנוס, אוסביוס ואמיאנוס מרקלינוס. אולם שרדו ממנה רק פרגמנטים.

הפרדמנטים מהכרוניקה כלולים בשני אוספים, הקודקס פריסינוס 1763, שפורסם במהדורה של קלאודיוס סלמאסיוס  (המאה ה-17), והאנציקלופדיה להיסטוריה ב-53 פרקים שנכתבה בהוראתו של הקיסר קונסטנטינוס השביעי פורפירוגנטוס (912–959), המכונה "קטעי היסטוריה" (*Excerpta Constantiniana*). רק חלקים מהאוסף הקונסטנטיני שרדו. שני פרקים, "על סגולה ומוסר" ו"על מזימות נגד קיסרים" מכילים את השרידים הספרותיים של יוחנן מאנטיוכיה. קושי נובע מהעובדה שחלק גדול מהקטעים הללו שונה במידה ניכרת מהציטוטים המקבילים באוסף הסלמאסי. הקטעים הקונסטנטיניים הם בעלי אופי הכתיבה היוונית הישנה של ההיסטוריה, ואילו הקטעים הסלמאסיים הם בעלי אופי ביזנטי ונוצרי למדי. האוסף הסלמאסי ישן יותר, וכך נראה גם הטקסט המקורי; האוסף השני הוא ללא ספק עיבוד מחדש שנעשה בהשפעת הרנסאנס ההלני שהחל בו הפטריארך פוטיוס (המאה ה-9). אבל כמה בני-סמכא רואים בהם שני מקורות שונים ומדברים על יוחנן מאנטיוכיה "קונסטנטיני" ו"סלמאסי".

## קישורים חיצוניים
* C. Muller, "'Fragmenta Historicorum Graecorum'", vol. IV, Paris, 1883, pp. 535-622; vol. V, pp. 27-37

## הערות שוליים

קטגוריה:היסטוריונים ביזנטים
קטגוריה:נזירים (נצרות)
קטגוריה:כרוניקנים
קטגוריה:מחברים כותבי יוונית
נחל גרעינית

**נחל גרעינית** הוא הנחל הדרומי ביותר במדינת ישראל, הממוקם בהר צפחות, דרומית לאילת.

## תוואי הנחל
הנחל מתחיל בגובה של כ־200 מטרים מעל פני הים, במורדות המזרחיים של הר צפחות (ההר הדרומי בהרי אילת ובישראל). הנחל זורם מזרחה דרך עמק סלעי, חוצה את שביל ישראל מעט לפני סיומו, עובר דרך בית ספר שדה אילת ושמורת חוף האלמוגים ונשפך למפרץ אילת.

גרעינית
קטגוריה:אילת: גאוגרפיה
אל-עוזא

ממוזער|שלישיית האלות ואל-עוזה (מופיעה במרכז)
**אל-עוזה** הייתה אלה ערבית-נבטית פרה-איסלאמית , שהיוותה אחת משלישיית האלות (אל-עוזה, אל'לאת ומנאת), להן סגדו השבטים הערבים הפגנים והנבטים בפטרה.

אל-עוזה הייתה אלת הכוח והעוצמה, בעקבות ההשפעה היוונית-הלניסטית והרומאית היא הפכה להיות מזוהה עם אלת היופי והאהבה ונוס-אפרודיטה כמו כן הייתה מקושרת לאלה המצרית איזיס. במקומות אחרים היא זוהתה כאלת הפיריון והחקלאות (מקבילה לדמטר היוונית). שבטי הערבים הפגניים האמינו כי האלה היא אחת מצאצאיו של אללה יחד עם אל'לאת ומנאת.

מבנה אבן מקודש בצורת קובייה בעיר , סמוך למכה שימש כמבנה מקודש לו סגדו המאמינים באלה. אל-עוזה מצוינת בקוראן כאחת משלוש האלות להן סגדו הערבים לפניי עליית האסלאם.

לכל אחת משלוש האלות היה מקדש נפרד סמוך למכה, המקדש הבולט ביותר של אל-עוזה היה כאמור בנח'לה סמוך למכה בסמוך לו נמצאו 3 עצים מקודשים לאלה.
בשנת 630 לספירה הושמד המקדש של אל-עוזה ופסלה בנחלה בהוראת מוחמד על ידי המצביא ח'אלד בן אל וואליד. בהמשך יוחסו לאלה זו כוחות שטניים על ידי המוסלמים.

## קישורים חיצוניים

* אלים ופולחן נבטי, באתר NABATAEANS.NET

## הערות שוליים

קטגוריה:אלות פריון
קטגוריה:אלות אהבה
קטגוריה:ערב הסעודית: היסטוריה
I Love My Nails

**I Love My Nails** (בעברית: **אני אוהבת את הציפורניים שלי**) הוא סינגל שהוקלט על ידי הזמרת הישראלית נטע ברזילי. את השיר הוציאה לאור ב-6 באפריל 2022 חברת התקליטים קורב רקורדס, כסינגל שלא מתוך אלבום אולפן. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות. הוא חובר על ידי ברזילי, אבשלום אריאל, סואקי סיירן, דרה דווידסון ושון דווידסון.

השיר הגיע למקום הראשון במצעד הסינגלים הישראלי של מדיה פורסט TV.

## וידאו קליפ
הווידאו קליפ הרשמי פורסם ב-6 באפריל 2022, יום צאת השיר. הוא בוים ועובד על ידי רוי רז. נכון לספטמבר 2022 עומד מונה הצפיות של הקליפ על למעלה מ-3.4 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי נטע ברזילי
קטגוריה:שירים באנגלית
קטגוריה:שירים על ביגוד ואופנה
בית הקברות היהודי הישן, בקאו

**בית הקברות היהודי הישן ב[[בקאו]]**, רומניה הוא בית קברות יהודי סגור ששימש את הקהילה היהודית של העיר לפחות מראשית המאה ה-18 ועד 1917, אז נפתח בית הקברות היהודי החדש. בית הקברות ממוקם במרכז בקאו, גובל ברחוב פיקטור תיאודור אמן מצפון וברחוב ג'יוסיילור במזרח, מטרים ספורים בלבד מאולם האתלטיקה, אוניברסיטת בקוביה ושכונת זימברו. בין היתר, נקברו בבית הקברות גם משתתפים לשעבר במלחמת העצמאות הרומנית של 1877. עד 1912 התמלא בית הקברות והקבורה האחרונה התקיימה ב-1917 עם פתיחת בית הקברות החדש.

## אגדות אורבניות
עד שנות ה-70 אנשים חיפשו זהב, מתוך אמונה שהיהודים העשירים נקברו עם הכל. זהב מעולם לא נמצא, אך ילדים ששיחקו באזור מצאו חרבות ממלחמת העצמאות. עוד נאמר כי ישנם אוצרות חבויים ממלחמת העולם השנייה. כמו כן, לפי שמועות אחרות, היו בבית הקברות אנדרטאות מוינה ומפריז, שחלקן נעשו על ידי האמן אוגוסט רודן בעצמו.

## גלריה

קובץ:Bacau old jewish cemetry1.jpg
קובץ:Bacau old jewish cemetry3.jpg
קובץ:Bacau old jewish cemetry2.jpg


## קישורים חיצוניים

## הערות שוליים

קטגוריה:רומניה: בתי קברות יהודיים
קטגוריה:בקאו
שאסר אלפן

**שאסר אלפן** (בצרפתית: **Chasseurs Alpins**; "ציידים אלפינים") הם יחידות עילית ללוחמה הררית של הצבא הצרפתי.

חיילים המשרתים כ"שאסר אלפן" פיתחו מספר מסורות במהלך השנים, הם מאופיינים בין היתר בענידה של כומתה רחבה המכונה "טארט" וכוללים על דרגותיהם את סמל הביוגל מה שמבדיל אותם משאר החיילים הרגליים.

## היסטוריה
250px|ממוזער|מפקד הגדוד השביעי חובש את כובע הטארט עם סמל השאסר אלפן, 1939
צרפת החלה להקים יחידות לוחמה הררית מהמחצית השנייה של המאה ה-19, בעיקר כתגובה לאיחוד איטליה והרצון להגן על הגבול ההררי אל מול חיילי האלפיני האיטלקים. בשנת 1888, לאחר שהאיטלקים הקימו שישה רגימנטים אלפינים משלהם, הוקם "קורפוס החיילים ההרריים" אשר אימן וסיפח אליו 12 מבין 31 גדודי הרובאים הקלים (Chasseurs à Pied; "ציידים/רובאים רגליים"). יחידות אלו הומרו ליחידות לוחמה ההררית וקיבלו את השם "שאסר אלפן", המבוסס על השם "שאסר" המזוהה עם חיל רגלים קל (בדומה ליגר הגרמני) ו"אלפן" על שם האלפים, כלומר "של האלפים, של הרים".

בשנת 1891 אימצו חיילי השאסר אלפן באופן רשמי את כובע הטארט המאפיין אותם, כובע מסורתי של רועי צאן פירנאים ויעיל במיוחד בהגנת ראשו של הלובש מפני מזג האוויר הקיצוני באזורים ההרריים.

כיום מאוגדות יחידות הלוחמה ההררית הצרפתיות לכדי "חטיבת חיל הרגלים ההררי ה-27" (Brigade d'Infanterie de Montagne), אשר כוללת בתוכה את הגדוד השביעי, הגדוד ה-13 והגדוד ה-27. לצד אלו משרתות בכוחות המזוינים של צרפת יחידות הרריות נוספות, בהן: "רגימנט הארטילריה ההררית ה-93", "רגימנט השריון הקל ה-4", "רגימנט ההנדסה ה-2" (לגיון הזרים) ושתי יחידות של הז'נדרמריה המוקדשות לחילוץ והצלה ומשימות שיטור.

## תמונות

Canon de 65 de montagne mis en batterie par les soldats du 30e bataillon de chasseurs à pied.jpg|חיילי הגדוד ה-30 מפעילים תותח הרים 65 מ"מ, 1912
American First World War Official Exchange Collection Q102989.jpg|חיילי שאסר אלפן ב-1918
Défilé militaire du 10 novembre 2018 à Chambéry (7ème BCA) 1.JPG|חיילי הגדוד השביעי במצעד, 2018
Tundra Camouflage - Chasseurs Alpines.jpg|מדי הסוואה חורפאיים, 2019
French Alpine Hunter with an FN Minimi.jpg|חיילי הגדוד השני באסטוניה, 2022


## ראו גם
* שאסר
* גבירגסייגר
* אלפיני

## קישורים חיצוניים

* אודות כובע הטארט באתר 'South Pacific Berets'.
* כתבה על חטיבת השאסר אלפן באתר NATO.

קטגוריה:יחידות הרריות
קטגוריה:צבא צרפת
קטגוריה:מקצועות צבאיים
היתומים של מיקי

**היתומים של מיקי** (באנגלית: **Mickey's Orphans**) הוא סרט הנפשה קצר אמריקאי משנת 1931 שהופק על ידי וולט דיסני הפקות והופץ על ידי סרטי קולומביה. הסרט מתרחש בתקופת חג המולד ומככבים בו מיקי מאוס, מיני מאוס ופלוטו, שקולטים לביתם קבוצת חתלתולים מעוללי נזקים ושובבים. הוא בוים על ידי ברט גילט וכולל דיבוב של וולט דיסני כמיקי ומרסלייט גארנר כמיני. זהו הסרט ה-36 בסדרת "מיקי מאוס" שיצא לאקרנים וה-12 באותה השנה.

הסרט היה מועמד לפרס אוסקר לסרט המונפש הקצר הטוב ביותר בטקס פרסי האוסקר ה-5 בשנת 1932, השנה הראשונה של הפרס. הוא הפסיד לסרט אחר של דיסני, "פרחים ועצים", הסרט הראשון של דיסני עם צבע.

"היתומים של מיקי" הוא גרסה מחודשת לסרט המצויר של אוסוולד הארנב משנת 1927, "גרביים ריקים", הסרט המצויר הוותיק ביותר של דיסני עם נושא על חג המולד. האחרון נחשב כסרט אבוד, אך עותק כמעט שלם, עם חוסר של כדקה אחת, נמצא בספרייה הלאומית של נורווגיה בדצמבר 2014.

## עלילה
בלילה מושלג, דמות עם ברדס נושאת סל מכוסה חולפת על פני כנסייה. מזמור חג המולד "לילה שקט, לילה קדוש" נשמע מתוך הכנסייה. הדמות מתקרבת לביתו של מיקי מאוס ומציצה בחלון: מיני מנגנת "לילה שקט, לילה קדוש" על עוגב, מיקי מקשט את עץ חג המולד, ופלוטו ישן בשלווה ליד הקמין. לאחר מכן הדמות משאירה את הסל על מפתן דלתו של מיקי, מצלצלת בפעמון והולכת.

פלוטו נושא את הסל פנימה ומגלה שהוא עמוס בגורי חתולים, כנראה יתומים. מיקי ומיני מוקסמים מהם בהתחלה, אבל החתלתולים מתגלים במהרה כמטרד. עם זאת, מיקי ומיני נחושים לתת לגורים תחושה טובה. מיקי עוזב לרגע את החדר ועד מהרה חוזר לבוש כסנטה קלאוס עם שק מלא צעצועים. החתלתולים במהרה חוטפים את תכולת השק, שרובם אמצעים שונים להשחתה כמו מסורים, פטישים וצעצועי כלי נשק. החתלתולים יוצאים לעבודה והורסים את הפסנתר ושאר הרהיטים. לבסוף מיקי ומיני חושפים את עץ חג המולד שלהם, אבל החתלתולים מסירים את כל הקישוטים והעלווה.

## דמויות ומדבבים
* מיקי מאוס – וולט דיסני
* מיני מאוס – מרסלייט גארנר
* פלוטו – פינטו קולביג
* חתלתולים יתומים – לא ידוע

## ביקורת
ב-19 בדצמבר 1931, כתב העת "Motion Picture News" פרסם: "מיני ומיקי מוצאים סלסלה על מפתן הדלת בערב חג המולד. החוצה קופצים אינספור מיקים קטנטנים, שממשיכים לפרק את הרהיטים באופן מסודר ושגרתי, לצלילי נעימה רגילה של רהיטים מונפשים. כאשר מיקי ומיני חושפים את עץ חג המולד, העוללים המונפשים מפשיטים אותו ללא אובדן זמן. הצעירים יקבלו התענגות אמיתית מסרט זה, והמבוגרים יקבלו קצת הנאה". הוא מתייחס באופן שגוי לחתלתולים כגרסאות קטנות יותר של מיקי.

ב-20 בדצמבר 1931, גם עיתון חדשות הקולנוע "The Film Daily" שיבח את הסרט על אווירת חג המולד שבו ועל היכולת להצחיק את הקהל הצעיר ועם זאת לגרום למבוגרים הנאה.

## קישורים חיצוניים

## הערות שוליים

קטגוריה:סרטי חג המולד
קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
קטגוריה:סרטי אנימציה על יתומים
טראן פטוואי

**טראן פֶּטֶוַואי** (באנגלית: **Terran Petteway**; נולד ב-8 באוקטובר 1992) הוא כדורסלן אמריקאי המשחק בעמדות הקלע והסמול פורוורד בהפועל אילת.

## קריירה
פטוואי החל לשחק כדורסל עבור אוניברסיטת טקסס טק, אך לאחר שהקבוצה ניצחה שמונה משחקים בלבד לאורך כל העונה, בחר להצטרף לקבוצת הכדורסל של אוניברסיטת נברסקה–לינקולן. לאחר שלא נבחר בדראפט ה-NBA 2015 הצטרף לסגל אטלנטה הוקס לליגת הקיץ של ה-NBA ולמשחקי קדם-העונה, אך נופה מהסגל לפני תחילת העונה. לאחר שחתם באינדיאנה פייסרס ונופה יום לאחר מכן, ב-29 באוקטובר 2015 חתם בפורט ויין מאד אנטס מליגת הפיתוח של ה-NBA. בקיץ 2016 הצטרף למילווקי באקס לטורניר ליגת הקיץ.

ב-7 באוגוסט 2016 חתם בפיסטויה מהסרייה א'. לאחר ששיחק בנאנטר, פאוק סלוניקי ודינמו סאסארי, ב-28 ביולי 2019 שב לפיסטויה, והעמיד ממוצעים של 16.3 נקודות, 4.3 ריבאונדים ו-3.1 אסיסטים למשחק.

ב-20 ביוני 2020 חתם בפריסטרי אתונה היוונית. בעונתו הראשונה הוא העמיד ממוצעים של 11.5 נקודות, 2.7 ריבאונדים ו-2.1 אסיסטים למשחק ב-24 משחקים בהם שיחק, ובעונתו השנייה העמיד ממוצעים של 11.6 נקודות, 2.8 ריבאונדים, 1.5 אסיסטים ו-0.8 חטיפות ב-26 דקות למשחק ב-26 משחקים.

ב-11 בספטמבר 2022 חתם בהפועל אילת, עקב פציעתו של קייסי פראת'ר.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת טקסס טק
קטגוריה:כדורסלני אוניברסיטת נברסקה–לינקולן
קטגוריה:כדורסלני פורט ויין מאד אנטס
קטגוריה:כדורסלני פיסטויה
קטגוריה:כדורסלני נאנטר
קטגוריה:כדורסלני פאוק סלוניקי
קטגוריה:כדורסלני דינמו סאסארי
קטגוריה:כדורסלני פריסטרי אתונה
קטגוריה:כדורסלני הפועל אילת
קטגוריה:אמריקאים שנולדו ב-1992
אמין אגלרוב

**אמין אגלרוב** (באזרית: **Emin Araz oğlu Ağalarov**; נולד ב-12 בדצמבר 1979, ידוע בשם הבמה שלו Emin), הוא זמר ומוזיקאי אזרבייג'ני ורוסי, כותב שירים, איש עסקים, סגן ראשון לנשיא Crocus Group , מייסד הלייבל Atlantic Records Russia .

## ביוגרפיה
אמין אגלרוב נולד ב-12 בדצמבר 1979 בבאקו. אביו הוא איש עסקים ארז אגלרוב . ב-1983 עבר למוסקבה עם הוריו. משנת 1994 עד 2001 חי בארצות הברית.

אמין הוא בוגר Marymount Manhattan College (ניו יורק), בעל תואר ראשון בניהול עסקי במימון.

## קריירה מוזיקלית
ב-22 באפריל 2006 הוציא את אלבום המוזיקה הראשון שלו "Still".

שלושת האלבומים הבאים, "Incredible, "Obsession" and "Devotion, יצאו ברוסיה ב-2007, 2008 2009 ו-2010. האלבומים"Wonder" ו"After The Thunder" הם מהדורות בינלאומיות.

בספטמבר 2011, אמין אגלרוב החל לעבוד עם אולפן ההקלטות האירופי EMI Music Germany. האלבומים "Wonder" ו-"After The Thunder" יצאו בשיתוף פעולה עם המפיק בריאן רולינג. בשבוע הראשון שלה, וונדר מכרה 3,000 עותקים בבריטניה. הסינגל "Obvious" נכנס למצעד הרדיו הבריטי, והפך ל"שיר השבוע" ב-BBC Radio 2, Magic FM ו-BBC Local Radio. "פלא" נבחר ל"אלבום השבוע" ב-BBC Radio 2. השיר "All I Need Tonight" נכלל באוסף הצדקה "Download For Good". הפרויקט הופק על ידי הקולנוען דייוויד לינץ'.

ב-27 במאי 2012 שימש כאורח מיוחד בתחרות הבינלאומית "אירוויזיון 2012" בבאקו.

ב-3 בספטמבר 2012, אמין הפך לאורח מיוחד של הקונצרט של ג'ניפר לופז בבאקו, וביצע מספר שירים מהאלבום "After the Thunder".

## חיים אישיים
בין השנים 2006 ל-2015 אמין היה נשואי לבתו של נשיא אזרבייג'ן, ליילה אלייבה , ממנה נולדו לזוג תאומים עלי ומייקל ב-2008.

## קישורים חיצוניים

* 

## הערות שוליים

קטגוריה:זמרים רוסים
קטגוריה:זמרי פופ רוסים
קטגוריה:זמרים אזרים
קטגוריה:בוגרי מכללת מרימאונט מנהטן
קטגוריה:רוסים שנולדו ב-1979
יחפים

"**יחפים**" הוא סינגל של הזמרת-יוצרת הישראלית יסמין מועלם, שיצא לאור ב-6 בדצמבר 2021, על ידי חברת התקליטים תקליטי יהלום.

## רקע וכתיבה
מועלם סיפרה על השיר: 

## הצלחה
בשבוע הוצאתו, הגיע השיר למקום ה-124 במצעד השבועי של ספוטיפיי בישראל, וטיפס למקום ה-23 בשבוע לאחר מכן.

קרוב לשנתיים לאחר צאתו, בצל ביטויי מלחמת חרבות ברזל במוזיקה הגיע למקום הרביעי במצעד ספוטייפי ישראל. במצעד העברי של מדיה פורסט, הגיע למקום העשירי, עם 56 השמעות במצטבר בתחנות הרדיו. ב הגיע השיר למקום השני. במצעד השנתי של התחנה, הגיע למקום התשיעי. במצעד הסינגלים הישראלי "היטליסט" השיר הגיע למקום השישי במהלך מלחמת חרבות ברזל.

## גרסות כיסוי
בספטמבר 2022 ביצע יהונתן מרגי את השיר במסגרת המצעד העברי השנתי של גלגלצ ו-mako.

ב-10 בדצמבר 2023, במהלך מלחמת חרבות ברזל, יצאה גרסת כיסוי על ידי מ', מסתערב במג"ב ירושלים, לאחר שסרטון שלו מבצע את השיר הפך לויראלי. הגרסה שלו זכתה להצלחה בתחנות הרדיו ובמצעדי המוזיקה.

## מיקומי שיא

### הגרסה של מ'

## הערות שוליים

קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי יסמין מועלם
קטגוריה:שירים שהולחנו על ידי מאור שושן
קטגוריה:שירים על חלומות
קטגוריה:סינגלים בהוצאת תקליטי יהלום
Jimmy Cooks

**Jimmy Cooks** הוא שיר שהוקלט על ידי הראפר הקנדי דרייק, בהשתתפות הראפר 21 סבאג', מתוך אלבום האולפן השביעי של דרייק, *[[Honestly, Nevermind]]*, שיצא לאור ב-17 ביוני 2022, על ידי חברות התקליטים ריפבליק רקורדס ו-OVO סאונד. זהו השיר היחיד באלבום עם הופעת אורח, והוא זכה לתואר "הרצועה המצטיינת" מאתר *[[HotNewHipHop]]*.

בטרם יצא כסינגל, השיר הגיע היישר אל המקום הראשון במצעד הבילבורד הוט 100, והפך לשירו ה-11 של דרייק והשני של 21 סבאג' במקום הראשון במצעד. מאוחר יותר, יצא כסינגל לרדיו הלהיטים העכשוויים ב-11 באוקטובר 2022, כסינגל השלישי מתוך האלבום.

## הרכב
בכללי, השיר נותן הבחנה על "המסע המקצועי" של דרייק ומתייחס לקריירת המשחק המוקדמת שלו. סגנון השיר תואר כבעל "טעם של ממפיס" ובלט באלמנטים ה"נדירים" של סגנון ההיפ הופ באלבום מלא בשירי דאנס. האזכורים בשיר זה כוללים את צמד ה-NBA שאקיל אוניל וקובי ברייאנט המנוח, וכן את תקריט הסטירה של ויל סמית' וכריס רוק בטקס פרסי אוסקר ה-94. דרייק ו-21 סבאג' מעניקים מחווה גם לאמנים המנוחים ליל קיד  ודי ג'יי קיי סליי .

## ביקורות
ג'סטין קורטו מ-Vulture שיבח את הופעתו של דרייק וטען שהגיע ל"מצב מלא של קרונר", בעוד שהופעתו של 21 סבאג' העלתה את רמתו של השיר והפכה אותו ל"רגע האנרגטי ביותר" של השיר. ארמון סאדלר מ-Uproxx סבר כי השיר הוא "לכאורה חלק שני ל-'Knife Talk' מ-*[[Certified Lover Boy]]* ותיאר את הרצועה כ"חלקים שווים של כיף, שחצנות והייפ, דבר שבשגרת שני הראפרים". מייקל ספונרה מבילבורד העניק לו את תואר השיר הטוב ביותר ב-*Honestly Nevermind*, והצביע על כך שדרייק "היה צריך להזכיר למאזינים שהוא בראש שרשרת המזון במשחק הראפ על ידי שמירת הטוב ביותר לסוף".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירי 21 סבאג'
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי זהב באוסטרליה
קטגוריה:שירי זהב בניו זילנד
תוכנית מובילים

**תוכנית מובילים** היא תוכנית לשילוב בוגרי ובוגרות החינוך החרדי בלימודים אקדמיים באוניברסיטת תל אביב.

## היסטוריה
התוכנית התחילה את דרכה בפקולטה למשפטים בשנת 2015. בשנת 2016 אומצה התוכנית על ידי הנהלת האוניברסיטה וחלה על כל הפקולטות בקמפוס.

## התוכנית
תוכנית מובילים פועלת בשני מישורים עקריים: האחד, סיוע במתן מידע עבור מתעניינים ועזרה בקבלה לאוניברסיטה באמצעות תנאי קבלה מותאמים. השני, לאחר הקבלה ללימודים התוכנית תומכת בסטודנטים לאורך כל תקופת הלימודים: שיעורי עזר אקדמיים, סיוע בשיעורי אנגלית, תמיכה נפשית ורגשית, מפגשים תרבותיים-חברותיים, אבחון ללקויות למידה, מתן התאמות, הכוונה לקריירה וסדנאות שונות. 

התוכנית מיועדת לבוגרי ובוגרות החינוך החרדי בהתאם להגדרת המועצה להשכלה גבוהה: תלמידים שלמדו בכיתות ט'–י"ב במוסד חינוך "תרבותי ייחודי" לפי חוק מוסדות חינוך תרבותיים יחודיים, תשס"ח, או במוסד עם תפיסת עולם חרדית "המצוי בפיקוח אחר" של משרד החינוך. התוכנית מקבלת גם תלמידים יוצאים בשאלה וגם תלמידים שומרי תורה ומצוות.

## ראו גם
* שלוחי ציבור
* המועצה להשכלה גבוהה – מעודדת תוכניות דומות באוניברסיטאות השונות בישראל.
* השכלה גבוהה בחברה החרדית בישראל

## קישורים חיצוניים
* 

## הערות שוליים

קטגוריה:אוניברסיטת תל אביב
תעלומת הגורילה

**תעלומת הגורילה** (באנגלית: **The Gorilla Mystery**) הוא סרט הנפשה קצר אמריקאי משנת 1930 שבוים על ידי ברט גילט, הופק על ידי וולט דיסני והופץ על ידי סרטי קולומביה. זהו הסרט ה-22 בסדרת סרטי "מיקי מאוס" שהופק והשביעי באותה השנה.

סרט קצר זה מהווה פרודיה למחזה "הגורילה" משנת 1925 מאת התסריטאי ראלף ספנס, שהפך לסרט אילם בשנת 1927 ולרימייק עם שמע בשנת 1930.

## עלילה
מיקי מאוס קורא בעיתון שגורילה נמלטה מגן החיות, והוא מיד מתקשר למיני מאוס בכדי להזהיר אותה. האחרונה טוענת שאינה מפחדת, ומנגנת ושרה למיקי דרך הטלפון. לפתע הגורילה מגיעה ופורצת לביתה של מיני וחוטפת אותה, ומיקי – ששומע את צעקותיה בטלפון – ממהר להציל את העלמה במצוקה. הגורילה מעלה את מיני לעליית הגג וקושרת אותה היטב, וכשמיקי מחפש את מיני ברחבי הבית הוא מפספס אותם כל פעם, כמעין משחק חתול ועכבר. בסוף מיקי מתיר את מיני והגורילה מועדת על החבל שמיני הייתה כבולה בו וזוג העכברים רוקדים וחוגגים את ניצחונם תוך שהם קושרים את הגורילה.

## דמויות ומדבבים
* מיקי מאוס – וולט דיסני
* מיני מאוס – מרסלייט גארנר
* גורילה – לא ידוע

## הפקה
למרות שלגורילה בסרט לא נקראה בשם, היא זוהתה רטרואקטיבית כאותה הגורילה שנראתה בשני הסרטים משנת 1933, "האיש המכני של מיקי" ו"חנות חיות המחמד", בשם **בֶּפּוֹ**.

לסרט הקצר "דונלד דאק והגורילה" משנת 1944 יש עלילה דומה לסרט זה, עם גורילה רצחנית בשם אייג'קס שברחה מגן החיות המקומי.

## ביקורת
בספרו "הסרטים של מיקי: סרטי הקולנוע של מיקי מאוס", הייס גרוב מציין: "'תעלומת הגורילה' ראוי לציון בשל הדיאלוג הנרחב בתחילתו. עד עכשיו האנימטורים של דיסני שלטו בסינכרון שפתיים, והן מיקי והן מיני לא מראים שום פרצוף מביך בזמן שהם מדברים. מעניינת עוד יותר היא הגורילה בסרט זה שמצוירת באופן מפורט, שבכמה סצנות מוצגת כדי להראות את גודלה העצום. הגורילה והשימוש החכם באור וצל גורמים ל"תעלומת הגורילה" להיראות מתוחכמת יותר מהסרטים המצוירים הקודמים של מיקי מאוס. אפילו 'לוחמי האש' שיצא שלושה חודשים קודם לכן מתחיל להיראות פרימיטיבי".

כתב העת "Motion Picture News" פרסם ב-6 בדצמבר 1930: "זה לא עומד בסטנדרטים של סרטים מצוירים אחרים של מיקי מאוס, אבל זו קומדיה טובה, בכל זאת. רצף הטלפון טוב במיוחד".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
סלאוקוס החמישי

**סלאוקוס החמישי פילומטור** (ביוונית: Σέλευκος Ε΄ ὁ Φιλομήτωρ; מלך בשנת 125/126 לפסה"נ) היה שליט הממלכה הסלאוקית ההלניסטית, בנם הבכור של דמטריוס השני ניקטור וקלאופטרה תאה. הכינוי "פילומטור" פירושו "אוהב אם" ובעולם ההלניסטי בדרך כלל ציין שהאם פעלה כעוצרת-שותפה עבור הנסיך.

ממש לפני שאנטיוכוס השביעי סידטס מת במלחמה נגד הפרתים בסוף שנת 129 לפסה"נ, שחרר המלך הפרתי פראטס השני את אחיו דמטריוס השני, שנכנס לסוריה בסביבות ספטמבר 129 לפסה"נ במטרה שהשניים ילחמו זה בזה על השלטון בשיטת "הפרד ומשול". מה שאילץ את בנו החורג (בנם של תיאה קלאופטרה ואנטיוכוס השביעי ואחיו למחצה של סלאוקוס החמישי) אנטיוכוס התשיעי, לברוח לקיזיקוס. קלאופטרה תאה נישאה מחדש לדמטריוס ואיחדה אותו עם שני בניו, סלאוקוס החמישי ואנטיוכוס השמיני.

אנטיוכוס השביעי לקח בן, שנקרא גם הוא סלאוקוס, ואת אחותו של סלאוקוס החמישי, לאודיקה, למסע המלחמה שלו נגד פרתיה, וכאשר אנטיוכוס נהרג, סלאוקוס זה ולאודיקה נתפסו. פראטס התחתן עם לאודיקה והראה לסלאוקוס זה (לא סלאוקוס החמישי) חסד גדול. בזמן שדמטריוס השני נלחם במלחמת אזרחים נגד הטוען לכתר אלכסנדר השני זבינס, שלח פראטס את סלאוקוס זה בחזרה לסוריה עם גופת אביו, אנטיוכוס השביעי, כדי לתבוע את כס המלוכה הסלאוקי כמלך-בובה של הפרתים. אולם סלאוקוס זה נכשל וחזר לפרתיה, שם מת מאוחר יותר.

במקום זאת, לאחר שדמיטריוס נרצח מחוץ לצור בשנת 125 לפסה"נ, טען סלאוקוס החמישי לכתר המלכות כבנו הבכור של דמטריוס השני אך נרצח עד מהרה על ידי אמו שלו. לפי אפיאנוס, קלאופטרה תאה סייעה למותו של דמטריוס, ולפיכך פחדה שסלאוקוס החמישי עלול לנקום את רצח אביו מה שגרם לה לסלק את סלאוקוס לטובת אחיו הצעיר, אנטיוכוס השמיני.

## הערות שוליים

סלאוקוס 05
קטגוריה:אישים שחיו במאה ה-2 לפנה"ס
אובר-חוג

במתמטיקה, **אובר-חוג** *B* של תחום שלמות הוא תת-חוג של שדה השברים *K* של *A* שמכיל את *A*. במילים אחרות, A \subseteq B \subseteq K . דוגמה טיפוסית לכך היא מיקום של חוג: אם *S* היא תת-קבוצה סגורה לכפל של *A*, אז הלוקליזציה *S*&#x2212;1*A* היא אובר-חוג של *A*. החוגים בהם כל אובר-חוג הוא מיקום נקראים מקיימים תכונת QR. הם מכילים את תחומי בזו, ותת קבוצה של תחום פרופר. בפרט, כל אובר-חוג של חוג השלמים מגיע מכך; למשל, הרציונליים הדיאדיים הם מיקום של חוג השלמים באיבר 2: \Big\{\frac{a}{2^i}\ |\ a,i\in \mathbb{Z}\Big\} = \mathbb{Z}\Big[\frac{1}{2}\Big].

תחום דדקינד הוא בעל התכונה שכל אובר-חוג שלו הוא מיקום אם ורק אם לכל אידיאל שברי שלו חזקה שהיא אידיאל ראשי (במילים אחרות, חבורת פיקארד שלו מפותלת).
## הערות שוליים

קטגוריה:תורת החוגים
Memory Garden

**Memory Garden** (בעברית: "**גן זיכרון**", תעתיק: "ממורי גרדן") היא להקת אפיק דום מטאל ופאוור מטאל שוודית, אשר הוקמה ב-1992.

## היסטוריה
הלהקה הוקמה בדצמבר 1992, הוציאה מיני אלבום Blessed Are the Dead ב-1994, ומיני אלבומים Forever ו-Ta någon hårt i hand, så ger vi oss av till Tomteland... ב-1995. הלהקה הוציאה את אלבום הבכורה באורך מלא, Tides, ב-1996. הלהקה הוציאה אלבומים באורך מלא Verdict of Posterity ב-1998, Mirage ב-2000, Carnage Carnival ב-2008 ו-Doomain ב-2013. ב-2021 הלהקה הוציאה את אלבום הקונספט 1349, בו קו העלילה מכסה סיפור המתרחש במהלך שנות המגפה השחורה, המכיל הן עובדות והן בדיות. הלהקה נקראת על שם שיר של להקת הדום מטאל Trouble.

## סגנון מוזיקלי
הלהקה משלבת בין דום מטאל מסורתי לבין פאוור מטאל. מדובר בשילוב לא נפוץ, אשר לכאורה נשמע מוזר עד כדי לא הגיוני, כיוון שמדובר בהפכים: בעוד שהדום מטאל איטי ופסימי מבחינה לירית, הפאוור מטאל מהיר ואופטימי מבחינה לירית. השירה העוצמתית של סולן הלהקה סטפן ברגלונד, והשילוב בין הדום לפאוור, גורם ללהקה להיחשב ללהקת אפיק דום מטאל.

## חברי הלהקה
* סטפן ברגלונד - שירה (1992-הווה)
* טום ביורן - תופים (1992-הווה)
* סיימון ג'והנסון - גיטרה (מוביל) (1996-הווה)
* יוהאן פרדריקסון - גיטרה בס (2007-הווה)
* אנטי מקלה - גיטרה (2008-הווה)

### חברים לשעבר
* קן ג'והנסון - גיטרה בס (2007-1992)
* אנדרס לוסטרום - גיטרה (2008-1992)
* ניקו הנינגסון - גיטרה, קלידים (1993-1992)
* ריקארד גוסטפסון - גיטרה (1996-1994)

## דיסקוגרפיה

## קישורים חיצוניים

## הערות שוליים

קטגוריה:להקות דום מטאל
קטגוריה:להקות מטאל שוודיות
קטגוריה:להקות פאוור מטאל
קטגוריה:להקות שהוקמו בשנת 1992
Jumpin', Jumpin'

"****" (בעברית: "**לקפוץ, לקפוץ**") הוא סינגל שהוקלט על ידי להקת הבנות האמריקאית דסטיניז צ'יילד. את השיר הוציאה ב-14 ביולי 2000 חברת התקליטים קולומביה רקורדס, והוא נכלל כרצועה ה-11 באלבומן השני, *[[The Writing's on the Wall]]*. הוא נכתב והופק על ידי חברת הלהקה ביונסה נואלס וצ'אד אליוט, לצד רופוס מור, שנזקף לזכותו קרדיט ככותב ויובון אלכסנדר, שהפיק אותו גם כן. זהו היה הסינגל האחרון מתוך האלבום.

"" הגיע למקום השלישי בבילבורד הוט 100 בארצות הברית, ואף נכנס לעשרת השירים הפותחים במצעדי הפזמונים באוסטרליה, קנדה, איסלנד, הולנד, ניו זילנד והממלכה המאוחדת. הוא דורג במקום ה-232 ברשימת "500 השירים הטובים ביותר של העשור הראשון של המאה ה-21" של פיצ'פורק.

## הרכב
"" הוא שיר פופ ו-R&B בעל השפעות מסוגת הפופ-ראפ. במהלכו שרה נואלס בסגנון ראפ, דבר שהפך למוטיב מרכזי בהמשך הביצועים שלה בדסטיניז צ'יילד ובקריירת הסולו שלה. הוא נכתב בסולם דו מינורי בקצב של 89 פעימות לדקה. קולותיהן של חברות הלהקה נעים על פני אוקטבה וחצי, החל מהתו D♯3 עד G♯4.

## הצלחה מסחרית
"" הגיע למקום השלישי בבילבורד הוט 100 ב-19 באוגוסט 2000, והפך לשירה הרביעי של הלהקה שהגיע לעשירייה הפותחת במצעד. הוא נשאר במקום זה במשך חמישה שבועות לא רצופים. בנוסף, הגיע למקום הראשון במצעד שירי הרדיו במשך שבעה שבועות רצופים, והפך לאחד מלהיטי הרדיו הגדולים ביותר של שנת 2000. אף על פי שלא הגיע למקום הראשון בבילבורד הוט 100, שהה בעשרת השירים הפותחים במצעד שישה עשר שבועות, יותר משני הלהיטים "Bills, Bills, Bills" ו-"Say My Name".

בממלכה המאוחדת, "" נמכר בלמעלה מ-195,000 עותקים. הוא גם זכה להצלחה כאשר הגיע למקום השני באוסטרליה. בהולנד הגיע למקום העשירי במצעד הפזמונים המקומי.

## רמיקסים
קיימים שני רמיקסים אורבניים רשמיים לשיר הזה. האחד, הידוע כרמיקס ניטרו, כולל השתתפות של הראפר מר ניטרו, ואילו בשני, ששמו So So Def רמיקס, השתתפו ליל באו וואו, דה בראט וג'רמיין דופרי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי ג'וזף קאהן
קטגוריה:סינגלים בהוצאת קולומביה רקורדס
ממשיכים לבעוט

"**ממשיכים לבעוט**" הוא אלבום הבכורה של צמד הראפרים הישראלים פלד ואורטגה. את האלבום הוציאה לאור בשנת 2007 חברת התקליטים היי פייבר הפקות בפורמט תקליטור בלבד בקטלוג HF0016. באלבום נכללו ארבע עשרה רצועות, כולן מושרות בשפה העברית. הוא כולל קו מוזיקלי המשלב בין סוגות הראפ וההיפ הופ.

## רשימת רצועות

## הערות שוליים

קטגוריה:אלבומי בכורה מ-2007
קטגוריה:אלבומי אורטגה
קטגוריה:אלבומי פלד
קטגוריה:אלבומים בעברית
קטגוריה:אלבומי היפ הופ ישראליים
חדר החדשות (כאן 11)

**חדר החדשות** הייתה תוכנית אקטואליה-פוליטית יומית ששודרה בערוץ כאן 11. את התוכנית הגישה רינת ספיבק. היא שודרה בימי ראשון עד חמישי בשעה 16:15 אחר הצהריים ועד לערב ערב.

התוכנית שודרה לראשונה ב-17 בינואר 2021, בתחילתה נועדה התוכנית בעיקר בסיקור המהלכים הפוליטיים של המפלגות לקראת הבחירות לכנסת ה-24, אבל גם לאחר הבחירות התוכנית המשיכה את שידוריה.

התוכנית גם התמקדה בחדשות היום עם דיווחים מהשטח ומהאולפן.

את התוכנית הגישה רינת ספיבק, שהייתה מגישת "והרי החדשות", וכיום מבזקנית ומגישה מחליפה ב"חדשות הלילה". מלבד לספיבק, את התוכנית הגישו גם יערה שפירא, רועי שרון, מאיה ראכלין ודב גיל-הר.

ב-24 ביוני 2021 שודרה התוכנית האחרונה של חדר החדשות, חמישה חודשים בלבד לאחר שידורה הראשון. ומאז לא משודרת תוכנית אקטואליה לפני ערב ערב.

ביולי 2022 החלה את שידוריה התוכנית "ישראל בוחרת" גם היא בכאן 11, בעלת מתכונת דומה לזאת של חדר החדשות, אך עם התמקדות רבה בנושאים פוליטיים, התוכנית סיימה את שידוריה באוקטובר אותה שנה.

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
Independent Women Part I

"**Independent Women Part I**" (בעברית: "**נשים עצמאיות חלק אחד**") הוא סינגל שהוקלט על ידי להקת הבנות האמריקאית דסטיניז צ'יילד. את השיר הוציאה לאור ב-29 באוגוסט 2000 חברת התקליטים קולומביה רקורדס, והוא נכלל כסינגל הראשון מתוך פסקול הסרט "המלאכיות של צ'רלי". בנוסף, נכלל מאוחר יותר גם באלבומה השלישי של הלהקה, *[[Survivor]]*. הוא נכתב והופק על ידי ביונסה נואלס, סמואל ברנס, קורי רוני וג'ין-קלאוד אוליבר. "Independent Women Part I" הוא שירה הראשון של הקבוצה בו מישל ויליאמס ופרה פרנקלין, שהודיעה לפני הוצאתו על פרישתה, השתתפו.

"Independent Women Part I" צעד בראש מצעד הבילבורד הוט 100 במשך אחד-עשר שבועות רצופים מנובמבר 2000 עד פברואר 2001. בנוסף, מגזין הבילבורד דירג את השיר במקום ה-77 ברשימת "100 שירי להקות הבנות הגדולים של כל הזמנים". הווידאו קליפ לשיר בוים על ידי פרנסיס לורנס.

## רקע
"Independent Women Part I" שימש כסינגל מוביל הן לפסקול של "המלאכיות של צ'רלי" והן באלבומה השלישי של הלהקה, *[[Survivor]]*. נחשף שאביה של נואלס, מתיו, הגיש את הרצועה למפיקי הסרט ללא ידיעתה של הדסטיניז צ'יילד.

## ביקורות
בטקס פרסי גראמי לשנת 2001 קיבל "Independent Women Part I" מועמדות בקטגוריית "השיר הטוב ביותר שנכתב עבור סרט קולנועי, טלוויזיוני או מדיות חזותיות אחרות". הוא גם דורג במקום ה-85 ברשימת "100 השירים האהובים ב", שפורסמה במאי 2002. הוא נבחר לשיר ה-18 המצליח ביותר של העשור הראשון של המאה ה-21 במצעד שירי העשור של הבילבורד.

## הצלחה מסחרית
"Independent Women Part I" זכה להצלחה בארצות הברית, והגיע למקום הראשון במצעד הבילבורד הוט 100. בשבוע הבא נשאר במקום הראשון, עקב ההכנסות הגבוהות של ה"מלאכיות של צ'רלי". בעקבות ההשמעות הרבות שצבר בתחנות הרדיו השונות בארצות הברית שהה במשך תשעה שבועות בראש מצעד שירי הרדיו. הוא המשיך להופיע במקום הראשון בילבורד הוט 100 במשך אחד-עשר שבועות רצופים מנובמבר 2000 עד פברואר 2001. במהלך השבוע העשירי צפו מבקרי המוזיקה כי יכשל להישאר במיקומו שבוע נוסף. לכן הוציאה הלהקה תקליטור מקסי שהצמיח את מכירותיו. במהדורת 2000–2001 של ספר השיאים של גינס הופיע בתור השיר של להקת בנות שנשאר במקום הראשון הכי הרבה זמן. "Independent Women Part I" גם עמד בראש מצעד שירי ה-R&B/היפ-הופ במשך שלושה שבועות.

בממלכה המאוחדת, "Independent Women Part I" הופיע לראשונה במקום הראשון במצעד הסינגלים הבריטי בשבוע של 2 בדצמבר 2000.[13][14] איגוד תעשיית ההקלטות הבריטי (BPI) העניק לו מעמד פלטינה על נתוני מכירות של למעלה מ-600,000 עותקים. הוא היה הסינגל ה-25 הנמכר ביותר של שנת 2000 במדינה. השיר גם הגיע למקום הראשון בניו זילנד.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי קורי רוני
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי פרנסיס לורנס
קטגוריה:שירים מסרטי קולנוע
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה רקורדס
פרה פרנקלין

**פרה פרנקלין** (; נולדה ב-3 במאי 1981) היא זמרת R&B אמריקאית, שהייתה לתקופה קצרה חברה בלהקה דסטיניז צ'יילד. יחד עם מישל ויליאמס החליפה את לטבייה רוברסון ולטויה לאקט, שפרשו מהלהקה עקב סכסוכים משפטיים עם מנהלה. לפני שעזבה השתתפה במשך כמה חודשים בכתיבת השיר "Independent Women Part I", שירה היחידי של פרנקלין בלהקה. לאחר פרישתה הגיע השיר למקום הראשון בבילבורד הוט 100 במשך אחד-עשר שבועות רצופים.

## שנותיה הראשונות
פרנקלין נולדה בדה מוין, בירת איווה, וגדלה בפרזנו שבקליפורניה. כיוון שלא פגשה את אביה הביולוגי, רודני אלן הרד, היא מחשיבה את לורנס בוהנון כאבא שלה. פרנקלין החלה לשיר בגיל שנתיים, בהשראת בוהנון, שניגן בגיטרה בס בלהקות מקומיות. הייתה לה גם תשוקה למשחק ולריקוד: בגיל שמונה, הופיעה בהצגות באודיטוריום הזיכרון של פרזנו. בנוסף, הייתה פרנקלין חברה במקהלת הקונצרטים בבית הספר התיכון המרכזי. בגיל 15 עזבה את פרזנו לטובת קידום הקריירה שלה, ועברה ללוס אנג'לס.

## קריירה
### 1999–2000: דסטיניז צ'יילד
בשנת 1999, בזמן שהתגוררה בלוס אנג'לס, הקליטה קולות רקע לשיר "Bills, Bills, Bills" של הדסטניז צ'יילד. באותה תקופה הייתה חברה בלהקה בשם "ג'יין דו", שהייתה בתהליכי פירוק. ב-14 בדצמבר איימו לאקט ורוברסון בפני מנהל הלהקה על כוונתן לעזוב אותה בטענה שהוא שמר לעצמו נתח גבוה מדי מרווחיה של הדסטיניז צ'יילד והעדיף את נואלס ורולנד על פניהן. על-אף שלא התכוונו מעולם לעזוב את הקבוצה גילו רוברסון ולאקט, שבווידאו קליפ של "Say My Name" (הסינגל השלישי מ-*The Writing's on the Wall*), הן הוחלפו על ידי שתי בנות אחרות. לפני הקרנת הבכורה של הקליפ הכריזה ביונסה ב-*TRL* כי לאקט ורוברסון החליטו לעזוב את הקבוצה, ואת מקומן תפסו מישל ויליאמס ופרנקלין.

שישה חודשים לאחר הצטרפותה החליטה פרנקלין לעזוב את הקבוצה. שלוש הבנות שנותרו, ויליאמס, ביונסה ורולנד, טענו שעזיבתה נבעה מתחושות ההחמצה של הופעות הקידום והקונצרטים שבוטלו בעקבות הסכסוך המשפטי. ויליאמס הוסיפה וטענה כי פרנקלין לא יכלה להתמודד עם הלחץ שהופעל עליהן. פרנקלין, לעומת זאת, חשפה כי הסיבה לעזיבתה היא התשובות השליליות שקיבלה לאחר שניסתה להוביל כמה מהלכים אסטרטגיים לטובת הצלחת הדסטיניז צ'יילד.

### 2001–הווה: קריירת סולו
לאחר שעזבה את דסטניז צ'יילד החלה פרנקלין להתמקד בפיתוח קריירת הסולו שלה. בין השנים 2002–2003 הייתה חתומה בחברת התקליטים פו ריל, שם היא הקליטה שיר בשם "Get at Me" עם מתוד מאן. לאחר מכן הוחתמה בחברה אחרת, שהתפרקה בשנת 2005. בשנת 2006 הופיעה בפרק בסדרה "All of Us". היא צילמה וביימה סרט מתח עצמאי בשם "Eyes of Darkness", בו הופיע גם הראפר יאיו פלוני.

בינואר 2007 הופיעה עם חברותיה של הדסטיניז צ'יילד ב-**, בסרט שתיעד את חוויותיהן. פרנקלין התעקשה שההנהלה התעלמה ממנה והתעלמה ממנה במהלך פגישות כששאלה שאלות לגבי הניכויים האדירים בתלושי השכר של הקבוצה. היא הוציאה סינגל בשם "Lollipop" ב-2008.

בשנת 2014 עברה פרנקלין מלוס אנג'לס לאטלנטה, בתקווה להתחיל מחדש את הקריירה שלה במוזיקה. היא הוציאה סינגל שיווקי בשם "Magic N Makeup" ב-15 בספטמבר 2015. הקליפ שלו פורסם
דרך ערוץ היוטיוב הרשמי שלה ב-24 בספטמבר 2015. בשנת 2016 הוציאה שיר בשם "Over". בשנת 2018 הופיעה עם הזמר לאקי הרמון בשיר "Build Me Up".

## קישורים חיצוניים
* 

## הערות שוליים

קטגוריה:זמרות אמריקאיות
קטגוריה:חברות להקת דסטיניז צ'יילד
קטגוריה:זוכות פרס גראמי
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
קרחון קייסי

**קרחון קייסי** (באנגלית: **Casey Glacier**) הוא קרחון בחוף המזרחי של ארץ פאלמר, בצפון חצי האי האנטארקטי שבאנטארקטיקה.

אורכו של קרחון קייסי 11 קילומטרים.

קרחון קייסי זורם לכיוון מזרח, ונשפך אל מפרצון קייסי.

## היסטוריה
### גילוי ומיפוי הקרחון

קרחון קייסי התגלה מהאוויר ב-20 בדצמבר 1928, בטיסה שבוצעה על ידי סר יוברט וילקינס.

וילקינס סבר כי הקרחון הוא מצר ים החוצה את חצי האי האנטארקטי, וקרא לו "תעלת קייסי", מחקר על הקרקע וסקרים שבוצעו בשנת 1940 על ידי חברי הבסיס המזרחי של השירות האנטארקטי של ארצות הברית

(Casey Channel); בעקבות בדיקה של תצלומי אוויר שצולמו על ידי לינקולן אלזוורת' בשנת 1935, ועל דוחות של המשלחת הבריטית אל ארץ גרהאם, אשר חקרה את אנטארקטיקה בין השנים 1934–1937, בפיקודו של וולפגנג לואיס גוטפריד יוארג, התברר כי מדובר בקרחון ולא במצר ים.

### מקור השם

הקרחון נקרא על שמו של ריצ'רד קייסי, ברון קייסי (Richard Gavin Gardiner Casey).

קייסי
1969 באסטרונאוטיקה

בערך זה מצוינים אירועים בולטים שהתרחשו במהלך שנת 1969 ונוגעים לתחום האסטרונאוטיקה.

## אירועים בולטים
שמאל|ממוזער|200px|הנחיתה הראשונה של האדם על הירח
השנה בוצעו 125 שיגורים. 81 (66%) מהם בוצעו על ידי ברית המועצות
* 20 ביולי – שיגור החללית אפולו 11. רכב נחיתה נחת על הירח. נחיתה ראשונה של אדם על הירח.
* 14 בנובמבר – שיגור החללית אפולו 12. רכב נחיתה נחת על הירח. נחיתה שנייה של אדם על הירח.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי שמיים

הערה: בנוסף בוצעו מספר טיסות מאוישות לירח.

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
ז'רמן

**ז'רמן** הוא שם פרטי לגברים ושם משפחה ממקור צרפתי (Germain).

קטגוריה:שמות משפחה צרפתיים
קטגוריה:שמות פרטיים
קטגוריה:שמות פרטיים צרפתיים
ספקטרום של מטריצה

במתמטיקה, ה**ספקטרום** של מטריצה היא קבוצה של ערכיה העצמיים של המטריצה. באופן כללי יותר, אם T\colon V \to V היא העתקה ליניארית על מרחב וקטורי ממימד סופי, הספקטרום שלה הוא הקבוצה של סקלרים \lambda כך ש- T-\lambda I לא הפיכה. הדטרמיננטה של המטריצה שווה למכפלת הערכים העצמיים שלה. בדומה, העקבה של המטריצה שווה לסכום הערכים העצמיים שלה.

מנקודת מבט זו, נוכל להגדיר פסאודו-דטרמיננטה להיות מכפלת הערכים העצמיים ששונים מ-0 של המטריצה. הצפיפות של התפלגות רב-נורמלית משתמשת בפסאודו-דטרמיננטה זו.

בשימושים רבים, כמו PageRank, אנו מעוניינים בערך העצמי הדומיננטי, כלומר הגדול ביותר בערך מוחלט. בשימושים נוספים, הערך העצמי הקטן ביותר בערך מוחלט חשוב, אבל באופן כללי, הספקטרום כולו מספק מידע רב על המטריצה.

## הגדרה
יהי *V* מרחב וקטורי ממימד סופי מעל שדה כלשהו *K* ונניח ש *T* : *V* → *V* היא העתקה ליניארית. ה*ספקטרום* של *T*, המסומן σ*T*, הוא המולטי קבוצה (קבוצה עם חזרות) של שורשי של הפולינום האופייני של *T*. לכן, כל האלמנטים של הספקטרום הם בדיוק הערכים העצמיים של *T*, והריבוי של ערך עצמי *λ* בספקטרום שווה למימד של המרחב העצמי של *T* עבור *λ* (הנקרא גם הריבוי האלגברי של *λ*).

כעת, נקבע בסיס *B* של *V* מעל *K* ונניח ש-*M* ∈ Mat*K*&#x200A;(*V*) היא מטריצה. נגדיר את ההעתקה הליניארית *T* : *V* → *V* איבר-איבר לפי *Tx* = *Mx*, כאשר בצד ימין ה-*x* הוא וקטור עמודה ו-*M* פועלת על *x* לפי כפל מטריצות. כעת נאמר ש- *x* ∈ *V* הוא וקטור עצמי של *M* אם *x* הוא וקטור עצמי של *T*. בדומה, λ ∈ *K* הוא ערך עצמי של *M* אם הוא ערך עצמי של *T*, עם ריבוי אלגברי זהה, והספקטרום של *M*, המסומן σ*M*, היא המולטי-קבוצה של כל הערכים העצמיים הללו.

## מושגים קשורים
הפירוק העצמי (או פירוק ספקטרלי) של מטריצה לכסינה הוא פירוק של מטריצה אלכסונית לצורה קנונית ספציפית שֶׁבּוֹ המטריצה מיוצגת על ידי הערכים העצמיים והווקטורים העצמיים שלה.

הרדיוס הספקטרלי של מטריצה ריבועית הוא הערך העצמי המקסימלי בערך מוחלט. בתורת הספקטרלים, הרדיוס הספקטרלי של אופרטור ליניארי חסום הוא הסופרמום של הערכים המוחלטים של הערכים בספקטרום של האופרטור.

## קישורים חיצוניים
* 

קטגוריה:מטריצות
יחסי בוליביה–סין

**יחסי בוליביה–סין** הם יחסי החוץ בין בוליביה והרפובליקה העממית של סין. היחסים בין שתי המדינות כוננו רשמית ב-9 ביולי 1985. שתי המדינות חברות באו"ם.

## היסטוריה
מאז כינון הקשרים הדיפלומטיים בין סין לבוליביה ב-1985, התרחבו היחסים מקשרים כלכליים ותרבותיים לצבא, תחבורה, תשתיות, חומרי גלם, חינוך ותחומים נוספים.

שתי המדינות חגגו את יום השנה ה-25 לקשרים הדיפלומטיים בבייג'ינג, 9 ביולי 2010.

באוגוסט 2010 הסכימו סין ובוליביה להמשיך ולפתח קשרים ושיתוף פעולה צבאיים.

## היחסים בין שתי המדינות
הסחר הדו-צדדי החל מהיקפים נמוכים מאוד של כ-4 מיליון דולר, וצמח ליותר מ-27.76 מיליון דולר בשנת 2002.

הייצוא של סין לבוליביה כולל חומרה, מכונות, מוצרי תעשייה קלה, טקסטיל ומוצרי צריכה.

היצוא של בוליביה לסין היה עצים ועפרות מינרלים.

סין סיפקה תמיכה להקמת סוכנות החלל הבוליביאנית ולשיגור הלוויין הראשון שלה ב-2014 בעלות כוללת של 300 מיליון דולר. סין גם מספקת הלוואות, למשל של 67 מיליון דולר לשדרוג תשתיות באזור אורורו.

## מערכות מעקב
בשנת 2019, סין פיתחה את המטרה של חידוש מערכת הביטחון הבוליביאנית בשווי של יותר מ-105 מיליון דולר. מערכת זו כוללת מצלמות מעקב חדשות, רחפנים, מערכות אוטומטיות לעיבוד ראיות וכוח אדם מוגבר לניהול כל אחת מהטכנולוגיות החדשות הללו, שכונו ביחד BOL 110. ממשלת בוליביה אמרה כי BOL 110 מיישם בינה מלאכותית למניעת פשע. עם זאת, חלק מהאנשים הביעו דאגה לגבי טבען ונפוצותן של הטכנולוגיות הללו, וכיצד ניתן להשתמש בהן ליצירת מדינת משטרה בוליביאנית. השימוש האחרון בטקטיקות מעקב ומניפולציה מפוקפקות על ידי ממשלת בוליביה עשוי לאמת את החששות הללו, כאשר כמה חוקרים מרחיקים לכת ומזהירים שמערכות דומות יכולות לעודד שיטות סמכותיות.

## נציגויות דיפלומטיות
* בוליביה מחזיקה בסין שגרירות בבייג'ינג.
* סין מחזיקה בבוליביה שגרירות בלה פאס וקונסוליה כללית בסנטה קרוס דה לה סיירה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ארמית שומרונית

**ארמית שומרונית**, או **שומרונית**, הייתה ניב מניבי השפה הארמית ששימשה את השומרונים בכתבי הקודש והספרות שלהם. אין לבלבל אותה עם השפה העברית השומרונית של כתבי הקודש. הארמית השומרונית החליפה את העברית השומרונית העתיקה בשימוש היום-יומי, רק שאחר כך חדלה להיות שפה מדוברת בעצמה בין המאות ה-10 וה-12 והוחלפה על ידי השפה הערבית וליתר דיוק על ידי הניב של הערבית הפלסטינית השומרונית.

בצורתו היא מזכירה את הארמית של התרגומים, וכתובה באלפבית השומרוני.

יצירות חשובות שנכתבו בשפה זאת כוללות את התרגום השומרוני ותיבת מרקה. ישנם גם טקסטים משפטיים, פרשניים וליטורגיים, אם כי יצירות מאוחרות מאותו סוג נכתבו לעיתים קרובות בערבית.

שיאה של השפה היה במאות הרביעית והחמישית, בה חיברו השומרונים פיוטים על טהרת הארמית, ללא שימוש כמעט בעברית. 

לאחר הכיבוש הערבי של ארץ ישראל במאה השביעית, החלה הערבית דוחקת את רגלי הארמית, ובמקביל החלה חזרה בחיבורי הדת השומרונית לעברית השומרונית.

## ראו גם

* עברית שומרונית

* אלפבית שומרוני
* התרגום השומרוני

## קישורים חיצוניים
* טקסט ארמי של Samaritan Targum עם תרגום לאנגלית
* תפילות השומרוני והליטורגיה
* 

## הערות שוליים

קטגוריה:שפות נכחדות
קטגוריה:ארמית
משלוח מיוחד

"**משלוח מיוחד**" הוא אלבום האולפן השני והאחרון של צמד הראפ פלד ואורטגה. את האלבום הוציאה לאור ב-4 בדצמבר 2010 חברת התקליטים היי פייבר הפקות בפורמט תקליטור בלבד. באלבום נכללו אחת-עשרה רצועות, כולן מושרות בשפה העברית. הוא כולל קו מוזיקלי המשלב בין סוגות הראפ וההיפ הופ.

## רשימת רצועות

## הערות שוליים

קטגוריה:אלבומי אורטגה
קטגוריה:אלבומי פלד
קטגוריה:אלבומים בעברית
קטגוריה:אלבומי היפ הופ ישראליים
04:47

***04:47*** הוא המיקסטייפ הראשון של הראפר הישראלי אורטגה. הוא יצא לאור בשנת 2009 בהוצאה עצמאית, כשנה לפני הוצאת האלבום האחרון של הצמד פלד ואורטגה, "משלוח מיוחד". פורסם בפורמט תקליטור בלבד, ובמרוצת השנים יצא גם לפלטפורמות הזרמות המוזיקה השונות, כמו ספוטיפיי ואפל מיוזיק.

## רשימת רצועות

## הערות שוליים

קטגוריה:אלבומי אורטגה
קטגוריה:אלבומים בעברית
את עיניך שא מזרחה

"**את עיניך שא מזרחה**" הוא שיר בביצוע להקת פיקוד המרכז. הוא יצא לאור ב־1985 כאחד משיריה של תוכנית מס' 21 של הלהקה, "בשערייך יריחו". אורי קריב הלחין ועיבד אותו למילותיו של יורם טהרלב. השיר, שהיה אחד משיריה הבולטים של התוכנית, נכלל גם באלבום ששמו כשם התוכנית שיצא באותה השנה. הסולן היה רועי ששון, ודוד ד'אור סיפק לו קול שני.

## רקע וכתיבה
ב־1978 פירק הרמטכ"ל רפאל איתן את הלהקות הצבאיות, בהן להקת פיקוד המרכז, בטענה שהן כבר לא משמשות את יעודן האמיתי – לעודד חיילים לאחר הקרב. ב־1985 הוקמו הלהקות מחדש, ולהקת פיקוד המרכז הפיקה את תוכניתה ה־21, "בשערייך יריחו". התוכנית הוכנה בקפדנות על רקע הצלחתן של הלהקות המתחדשות האחרות. חלק מחבריה הובאו ממקהלת צה"ל, ההפקה הייתה איכותית ומיטב הכותבים לקחו חלק בכתיבת המערכונים והשירים. התוכנית, שעלתה בינואר 1985, נחלה הצלחה, כמה משיריה הפכו להיטים, וחברי הלהקה הופיעו ברחבי הארץ ובתוכניות טלוויזיה. בתוכנית בלטו השירים "יא ליל", "את עיניך שא מזרחה", "נאהב", ו"מכתב קטן", והשתתפו בה דוד ד'אור (אז נחייסי), מירון מינסטר, רועי ששון וסיגי חזמה.

השיר של טהרלב מזכיר את "ארץ הבקעה על שתי גדותיה", ש"צומחת ועולה מתוך אלפי שנותיה", באופן שמביע תקווה ושלום. בניגוד ליוצרים אחרים, קולו של טהרלב לא נשמע בנושאים פוליטיים: 

## הצלחה
"את עיניך שא מזרחה" הוצג כמועמד למצעד הפזמונים השבועי של רשת ג' ב־1 באוקטובר 1985, זכה להצלחה וצעד 13 שבועות, עד 14 בינואר 1986, אז יצא מהמצעד. בשיאו הגיע השיר למקום השני (ב־3 בדצמבר 1985).

## מיקומי שיא

## קישורים חיצוניים

* ביצוע השיר בתוכנית "להיט בראש" של הערוץ הראשון, באתר יוטיוב

## הערות שוליים

קטגוריה:שירים בעברית
קטגוריה:שירי להקת פיקוד מרכז
קטגוריה:שירים על ארץ ישראל
קטגוריה:שירים שנכתבו על ידי יורם טהרלב
קטגוריה:שירי להקות צבאיות